CELEX: 32008D0066
Language: sl
Date: 2008-01-21 00:00:00
Title: 2008/66/ES: Odločba Komisije z dne 21. januarja 2008 o finančnem prispevku Skupnosti za program Portugalske, namenjen izboljšanju infrastrukture za zdravstvene inšpekcijske preglede rastlin in rastlinskih proizvodov iz tretjih držav v letu 2008 (notificirano pod dokumentarno številko C(2008) 43)

22.1.2008   
            
            
               SL
            
            
               Uradni list Evropske unije
            
            
               L 17/11
            
         
      ODLOČBA KOMISIJE
   
   z dne 21. januarja 2008
   o finančnem prispevku Skupnosti za program Portugalske, namenjen izboljšanju infrastrukture za zdravstvene inšpekcijske preglede rastlin in rastlinskih proizvodov iz tretjih držav v letu 2008
   (notificirano pod dokumentarno številko C(2008) 43)
   (Besedilo v portugalskem jeziku je edino verodostojno)
   (2008/66/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti šestega pododstavka člena 13c(5) Direktive,
   ob upoštevanju naslednjega:
   
               (1)
            
            
               Direktiva 2000/29/ES predvideva dodelitev finančnega prispevka Skupnosti državam članicam za izboljšanje infrastrukture za zdravstvene inšpekcijske preglede rastlin in rastlinskih proizvodov iz tretjih držav.
            
         
               (2)
            
            
               S pismom z dne 21. maja 2007 (sklic DGPC 070521 000604) je Portugalska predstavila program, namenjen izboljšanju svoje infrastrukture za inšpekcijske preglede rastlin in rastlinskih proizvodov iz tretjih držav v letu 2008 (2). V skladu z Uredbo Komisije (ES) št. 998/2002 z dne 11. junija 2002 o podrobnih pravilih za izvajanje določb glede dodelitve finančnih prispevkov Skupnosti za države članice z namenom krepitve infrastrukture za zdravstvene preglede rastlin in rastlinskih proizvodov iz tretjih držav (3) je Portugalska zaprosila za dodelitev finančnega prispevka Skupnosti za svoj program za leto 2008.
            
         
               (3)
            
            
               Tehnični podatki, ki jih je predložila Portugalska, so Komisiji omogočili natančno in obsežno analizo stanja. Komisija je pripravila seznam upravičenih programov za krepitev upravičenih kontrolnih točk, ki za vsak program podrobneje navaja znesek predlaganega finančnega prispevka Skupnosti. Podatke je pregledal tudi Stalni odbor za zdravstveno varstvo rastlin.
            
         
               (4)
            
            
               Komisija je po oceni programa sklenila, da so izpolnjeni pogoji in merila iz Direktive 2000/29/ES in Uredbe (ES) št. 998/2002 za dodelitev finančnega prispevka Skupnosti.
            
         
               (5)
            
            
               Zato je primerno, da se finančni prispevek Skupnosti dodeli za kritje izdatkov v okviru navedenega programa za leto 2008, ki ga je predložila Portugalska.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO ODLOČBO:
   Člen 1
   Odobri se dodelitev finančnega prispevka Skupnosti za kritje izdatkov, ki bodo leta 2008 nastali na Portugalskem, v zvezi z njenim programom za krepitev kontrolnih točk.
   Člen 2
   Finančni prispevek Skupnosti, kakor je predvideno v členu 1, znaša največ 25 960 EUR in se dodeli, kot je določeno v Prilogi.
   Člen 3
   Finančni prispevek Skupnosti za program, kot je določen v Prilogi, se izplača samo, kadar:
   
               (a)
            
            
               je zadevna država članica z ustrezno dokumentacijo Komisiji predložila dokazila o nakupu in/ali izboljšavi opreme in/ali objektov, navedenih v programu, ter
            
         
               (b)
            
            
               je zadevna država članica Komisiji predložila zahtevek za izplačilo finančnega prispevka Skupnosti v skladu s pravili iz člena 3 Uredbe (ES) št. 998/2002.
            
         Člen 4
   Ta odločba je naslovljena na Portugalsko republiko.
   
      V Bruslju, 21. januarja 2008
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 169, 10.7.2000, str. 1. Direktiva, kakor je bila nazadnje spremenjena z Direktivo Komisije 2007/41/ES (UL L 169, 29.6.2007, str. 51).
   
      (2)  Ta program je ponovna uvedba nekoliko spremenjenega programa, ki je že bil predstavljen za leto 2006, z in za katerega so bila načela financiranja Skupnosti določena v Odločbi Komisije 2006/84/ES (UL L 40, 11.2.2006, str. 21). Portugalska ni kupila opreme v roku iz Uredbe (ES) št. 998/2002 in je sklenila ponovno uvesti program leta 2007.
   
      (3)  UL L 152, 12.6.2002, str. 16. Uredba je bila objavljena kot Uredba (ES) št. 997/2002, številka pa je bila popravljena s popravkom (UL L 153, 13.6.2002, str. 18).
   
      PRILOGA
      PROGRAMI ZA KREPITEV KONTROLNIH TOČK
      Programi z ustreznim finančnim prispevkom Skupnosti, ki bodo dodeljeni v letu 2008
      
                  (v EUR)
               
            
                  Država članica
               
               
                  Imena kontrolnih točk
                  (upravna enota, ime)
               
               
                  Upravičeni izdatki
               
               
                  Največji finančni prispevek Skupnosti v višini 50 %
               
            
                  Portugalska
               
               
                  Porto (letališče)
               
               
                  4 202
               
               
                  2 101
               
            
                  Leixões (pristanišče)
               
               
                  6 182
               
               
                  3 091
               
            
                  Aveiro (pristanišče)
               
               
                  6 182
               
               
                  3 091
               
            
                  Lizbona (letališče)
               
               
                  4 202
               
               
                  2 101
               
            
                  Lizbona (pristanišče)
               
               
                  6 182
               
               
                  3 091
               
            
                  Setúbal (pristanišče)
               
               
                  6 182
               
               
                  3 091
               
            
                  Sines (pristanišče)
               
               
                  6 182
               
               
                  3 091
               
            
                  Faro (letališče)
               
               
                  4 202
               
               
                  2 101
               
            
                  Ponta Delgada (letališče)
               
               
                  4 202
               
               
                  2 101
               
            
                  Funchal (letališče)
               
               
                  4 202
               
               
                  2 101
               
            
                  Skupni finančni prispevek Skupnosti
               
               
                  25 960